stanford-oval/wikipedia huggingface dataset:
แนวสันกระดูกสะบัก
พื้นผิวและขอบ

แนวสันกระดูกสะบักมี 2 พื้นผิวและ 3 ขอบ
พื้นผิวด้านบน (superior surface) มีลักษณะเว้า ทำให้เกิดเป็นแอ่งเหนือแนวสันกระดูกสะบัก (supraspinatous fossa) และเป็นจุดเกาะต้นของส่วนของกล้ามเนื้อซุปปราสไปนาตัส (Supraspinatus)
พื้นผิวด้านล่าง (inferior surface) เกิดเป็นส่วนของแอ่งใต้แนวสันกระดูกสะบัก (infraspinatous fossa) ให้จุดเกาะต้นของส่วนของกล้ามเนื้ออินฟราสไปนาตัส (Infraspinatus) ใกล้ศูนย์กลางมีช่องเปิดสำหรับช่องสารอาหาร (nutrient canal)
ในบรรดาขอบทั้งสามของแนวสันกระดูกสะบัก ขอบด้านบน (anterior border) ยึดเกาะกับพื้นผิวด้านหลังของกระดูก ขอบด้านหลัง (posterior border) หรือสันของกระดูกสะบัก (crest of the spine) มีลักษณะกว้าง แบ่งออกเป็น 2 แนว (lips) และช่องระหว่างแนว
กล้ามเนื้อทราพีเซียส ยึดเกาะกับ แนวด้านบน (superior lip) และเห็นปุ่มกระดูกขรุขระซึ่งเป็นที่ยึดเกาะของเอ็นของจุดเกาะปลายของส่วนล่างของกล้ามเนื้อนี้
กล้ามเนื้อเดลทอยด์ ยึดเกาะกับตลอดความยาวของ แนวด้านล่าง (inferior lip)
ช่องระหว่างแนว อยู่ใต้ชั้นผิวหนัง และบางส่วนคลุมด้วยใยของเอ็นของกล้ามเนื้อเหล่านี้
และ ขอบด้านข้าง (lateral border) หรือฐาน เป็นขอบที่สั้นที่สุด มีลักษณะเว้าเล็กน้อย ขอบของมันหนาและกลม ด้านบนเชื่อมต่อกับพื้นผิวด้านล่างของอโครเมียน และด้านล่างเชื่อมต่อกับคอกระดูกสะบัก (neck of the scapula) เกิดเป็นขอบเขตด้านใกล้กลางของรอยเว้าใหญ่ของกระดูกสะบัก (great scapular notch) ซึ่งเชื่อมระหว่างแอ่งเหนือและใต้แนวสันกระดูกสะบัก
ภาพอื่นๆ

ตำแหน่งของแนวสันกระดูกสะบัก ประมาณ T3
แหล่งข้อมูลอื่น

spine+of+scapula จากเว็บไซต์  eMedicine Dictionary
SUNY Figs 01:03-04 - "Superficial layer of the extrinsic muscles of the back."
Anatomy at Dartmouth shoulder/bones/bones3
แนวสันกระดูกสะบัก (แสดงด้วยสีแดง) แสดงกล้ามเนื้อที่มายึดเกาะ
แถวคอยลำดับความสำคัญ

| แถวคอยลำดับความสำคัญ |
| --- | --- |
ความสำคัญของลำดับ: FIFO (First In Fast Out) แต่เรียงตามลำดับความสำคัญ
การซ้ำกันของสมาชิก: อนุญาตให้ซ้ำกันได้
เวลาที่ใช้ในการเข้าถึง: ENQUEUE/DEQUEUE (เรียงตามลำดับความสำคัญ)
โครงสร้างที่นำไปใช้: ฮีป
ในแถวคอยปกติ ข้อมูลที่เข้ามาก่อนจะมีสิทธิ์ออกก่อน (First In First Out:FIFO) อย่างไรก็ตาม มีบางครั้งที่เราต้องยกให้สมาชิกบางประเภทได้ทำงานก่อนทั้งที่มาทีหลัง เช่นการให้คิวงานที่เล็กกว่าได้ทำก่อน หรือ การให้สิทธิพิเศษแก่การทำงานบางประเภท เช่นนี้เราจะสร้าง แถวคอยลำดับความสำคัญ (อังกฤษ: Priority Queue) เป็นคิวที่ถึงแม้เข้าก่อน แต่สิ่งที่มีความสำคัญมากกว่าจะได้ออกก่อน ถ้ามีความสำคัญเท่ากัน ข้อมูลที่เข้ามาก่อนจะได้ออกก่อนเช่นเดียวกับแถวคอยปกติ
แถวคอยลำดับความสำคัญทำให้เราสามารถประยุกต์ใช้คิวได้ดีขึ้น เนื่องจากเพิ่มการให้ความสำคัญของสมาชิกที่แตกต่างกัน ส่งผลให้เราสามารถจัดเรียงแถวคอยได้ใหม่ให้เหมาะสมกับการทำงานได้ เราใช้แถวคอยลำดับความสำคัญในการจัดการทำงาน การตรวจนับ ฯลฯ
จุดเด่น

แถวคอยลำดับความสำคัญสามารถดึงตัวที่สำคัญที่สุดลัดแถวออกมาก่อน โดยใช้เวลาคงที่ จึงทำให้จัดการทำงานได้อย่างสอดคล้องกับความเป็นจริงมากยิ่งขึ้น ทำให้สามารถจัดลำดับในการทำงานได้ดี เช่น การจัดการทำงานของเครื่องพิมพ์ที่อนุญาตให้งานเล็กๆได้พิมพ์ก่อน เพื่อจะได้ไม่เสียเวลา
บริการที่มักจะมี

เพิ่มรายการแนบด้วยระดับไว้ในแถวคอย (enqueue)
ลบรายการที่มีความสำคัญสูงสุดและคืนค่านั้นออกมา (prioritized dequeue)
ดึงค่ารายการที่มีความสำคัญสูงสุดโดยไม่ลบรายการนั้นออก (peek)
ตัวอย่างการเขียนโปรแกรม (ภาษา C++)

#include <bits/stdc++.h>
using namespace std;    

class node{
public:
    int age;
    string name;
    node(int a, string b){
        age = a;
        name = b;
    }
};

bool operator<(const node& a, const node& b) {

    node temp1=a,temp2=b;
    if(a.age != b.age)
        return a.age > b.age;
    else{
        return temp1.name.append(temp2.name) > temp2.name.append(temp1.name);
    }
}

int main(){
    priority_queue<node> pq;
    node b(23,"Somchai");
    node a(22,"Pongsak");
    node c(22,"Manee");
    pq.push(b);
    pq.push(a);
    pq.push(c);

    int size = pq.size();
    for (int i = 0; i < size; ++i)
    {
        cout<<pq.top().age<<" "<<pq.top().name<<"\n";
        pq.pop();
    }
}
จากโปรแกรมข้างต้น เราจะทำการสร้าง แถวคอย โดยโปรแกรมมีเงื่อนไขว่า ใครที่อายุ(Age)น้อยที่สุด จะถูกเรียกชื่อก่อนเสมอ โดยหากมีหลายคนที่อายุเท่ากัน คนที่ถูกเพิ่มเข้าไปในคิวภายหลังจากถูกเรียกก่อนเสมอ
ตัวอย่างการเขียนโปรแกรม (ภาษา C++) > ลำดับการเพิ่มข้อมูล

Somchai อายุ 23 ปี >> node a(23,"Somchai");
Pongsak อายุ 22 ปี >> node b(22,"Pongsak");
Manee อายุ 22 ปี >> node c(22,"Manee");
ตัวอย่างการเขียนโปรแกรม (ภาษา C++) > ผลการทำงานของโปรแกรม

22 Manee
22 Pongsak
23 Somchai
จากผลการทำงานของโปรแกรมข้างต้น จะสังเกตได้ว่า ถึงแม้ Somchai จะมาก่อน แต่ว่าจะถูกเรียกท้ายสุดเพราะอายุมากที่สุด ส่วน Manee จะถูกเรียกเป็นอันดับแรก ถึงแม้ว่าจะอายุเท่ากันกับ Pongsak แต่ว่า Manee มาทีหลังสุด ดังนั้นจึงได้ความสำคัญมากกว่า Pongsak ตามหลักการของ "แถวคอยลำดับความสำคัญ (Priority queue)"
ความเร็วที่ใช้ในการทำงาน

ถึงแม้ว่าการเอาออกของข้อมูลที่สำคัญที่สุดอาจยุ่งยาก แต่ด้วยการจัดการที่เหมาะสม เราสามารถรักษาความเร็วการทำงานของแถวคอยลำดับความสำคัญไว้ที่ O (1) ได้
โครงสร้างข้อมูล

การใช้แถวคอยธรรมดาแต่ค้นหาตัวสำคัญที่สุด วิธีนี้จะทำให้การคืนค่ารายการใช้เวลา O (1)
การใช้แถวคอยตะกร้า (bucket queue) โดยการสร้างแถวคอยธรรมดาหลายๆแถว แต่ละแถวเก็บลำดับความสำคัญที่เท่าๆกัน และเรียงลำดับที่สำคัญมากสุดลงมา วิธีนี้จัดการยากพอสมควร
วิธีที่นิยมที่สุดคือ ฮีป (heap) เป็นการนำแนวคิดต้นไม้ในเชิงการเรียงลำดับให้ตัวที่สำคัญที่สุดอยู่บนๆ และนำตัวบนสุดมาตอบ การจัดการเช่นนี้ทำให้ การทำงานค่อนข้างจะใช้เวลาคงที่  (O (1))
ดูเพิ่ม

แถวคอย
แถวคอยสองหน้า
| ด ค กแบบชนิดข้อมูลนามธรรมและโครงสร้างข้อมูล |
| --- | --- |
แบบชนิดข้อมูลนามธรรม:  คอลเลคชั่น  รายการ  เซต  ต้นไม้  กองซ้อน  แถวคอย  แถวคอยสองหน้า  แถวคอยลำดับความสำคัญ  แถวลำดับแบบจับคู่ 
รายการ:  แถวลำดับ  รายการโยง  แถวลำดับพลวัต 
ต้นไม้:  ต้นไม้แบบทวิภาค  ต้นไม้ค้นหาแบบทวิภาค  ทรีพ  ต้นไม้แดงดำ  ต้นไม้สเปลย์  ต้นไม้แบบที  ต้นไม้สเคปโกท  โร้ป  ฮีป 
แถวคอย:  แถวคอย  แถวคอยสองหน้า  แถวคอยลำดับความสำคัญ 
แถวลำดับแบบจับคู่:  ตารางแฮช 
ดูเพิ่ม:  ฟังก์ชันแฮช  ขั้นตอนวิธี  สัญกรณ์โอใหญ่
เอ็มเอ็กซ์เอ็ม

| เอ็มเอ็กซ์เอ็ม |
| --- | --- |

ข้อมูลพื้นฐาน
ที่เกิด: โซล เกาหลีใต้
แนวเพลง: เคป็อป ฮิปฮอป อาร์แอนด์บี ทรอปิคัลเฮาส์
ช่วงปี: ค.ศ. 2017 (2017)–2018
ค่ายเพลง: แบรนด์นิว

สมาชิก:  อิม ย็อง-มิน  คิม ดง-ฮย็อน 

เว็บไซต์: brandnewmusic.co.kr
เอ็มเอ็กซ์เอ็ม (อังกฤษ: MXM) เป็นดูโอชาวเกาหลีใต้ ก่อตั้งโดยแบรนด์นิวมิวสิก สมาชิกประกอบด้วย อิม ย็อง-มิน และคิม ดง-ฮย็อน
ประวัติ > ก่อนการเปิดตัว

อิม ยองมิน และ คิม ดงฮยอนได้เซ็นสัญญากับแบรนด์นิวมิวสิกในฐานะศิลปินฝึกหัด พวกเขาได้เข้าร่วมรายการ โปรดิวซ์ 101 ซีซัน 2 ซึ่งเป็นรายการที่จะค้นหาเด็กฝึกทั้ง 11 คนเพื่อที่จะได้เปิดตัวในนามของวงวอนนาวันร่วมกับเพื่อนร่วมค่ายอีก 2 คน คือ อี แดฮวี และพัค อูจิน, ยองมินได้ผ่านเข้าได้ในรอบ 20 คนสุดท้ายและได้อันดับที่ 15 ส่วนดงฮยอนถูกคัดออกก่อนหน้านั้นด้วยอันดับที่ 28
ในวันที่ 12 กรกฎาคม มีการประกาศ ยองมินและดงฮยอนว่าจะเปิดตัวยูนิต ทั้งคู่ได้เซ็นสัญญากับแบรนด์นิวมิวสิคก่อนที่จะเข้าร่วมรายการ โปรดิวซ์ 101 ซีซัน 2 และกลายเป็นสมาชิกของแบรนด์นิวบอยส์ ซึ่งหน่วยนี้เรียกว่า MXM ซึ่งมีทั้งย่อมาจาก "Mix and Match" และ "More x More" ที่สื่อถึงการผสมผสานเอกลักษณ์ของทั้ง 2 คนที่จะเติบโตและถ่ายทอดผลงานทีดียิ่งขึ้นออกมาให้สมกับการรอคอยของแฟน ๆ ที่ให้การสนับสนุนพวกเขามาโดยตลอด ในวันที่ 27 กรกฎาคมพวกเขาได้ออกโปรโมตเพลงที่มีชื่อว่า "Good Day" และดงฮยอนได้เขียนเนื้อร้องเพลง "I Just Do" ร่วมกับยองมิน
ประวัติ > 2017: การเปิดตัวกับอัลบั้ม Unmix

MXM เปิดตัวอย่างเป็นทางการในวันที่ 6 กันยายนโดยมีการเปิดตัวมินิอัลบั้มแรกของพวกเขาที่มีชื่อว่า "Unmix"
ในวันที่ 22 กันยายนทั้งคู่ได้ร่วมงานคอนเสิร์ต Brand New Music ประจำปีชื่อ "Brand New World Seoul" ซึ่งจัดขึ้นที่ Jangchung Arena ประเทศเกาหลีใต้
สมาชิก

อิม ย็อง-มิน (Lim Young-min, 임영민) - แร็ปเปอร์
คิม ดง-ฮย็อน (Kim Dong-hyun, 김동현) - นักร้อง
ผลงานเพลง > สตูดิโออัลบั้ม

| ชื่อ | รายละเอียด | ตำแหน่งชาร์ตสูงสุด> KOR  | ยอดขาย |
| --- | --- | --- | --- |
| More Than Ever |  วางจำหน่าย: 14 สิงหาคม 2018  สังกัด: แบรนด์นิวมิวสิก  รูปแบบ: ซีดี, ดิจิทัลดาวน์โหลด, สตรีมมิง รายชื่อเพลง Knock Knock  Checkmate  Show Me Your Love  Ya Ya Ya  Hoping That You'd Love Me  Don't Stop Me Now  Come Close  Without You  Another Level  Dawn  Naturally Curly (Donghyun Solo)  Can't Take My Eyes Off feat. Kanto (Youngmin Solo)  Gone Cold  Love Me Now  | 5 | KOR: 36,994+ |
ผลงานเพลง > เอกซ์เทนเดดเพลย์

| ชื่อ | รายละเอียด | ตำแหน่งชาร์ตสูงสุด> KOR  | ตำแหน่งชาร์ตสูงสุด> JPN  | ยอดขาย |
| --- | --- | --- | --- | --- |
| Unmix (언믹스) |  วางจำหน่าย: 6 กันยายน 2017  สังกัด: แบรนด์นิวมิวสิก  รูปแบบ: ซีดี, ดิจิทัลดาวน์โหลด, สตรีมมิง รายชื่อเพลง "Good Day"  "I'm the One"  "Being Objective" (객관적인 시선)  "Just Come Out" (일단 나와)  "Save the Rest" (오늘은 여기까지)  "I Just Do"  "I'm the One" (Inst.) (CD only)  | 3 | 129 |  KOR: 59,526+  JPN: 781 |
| Match Up |  วางจำหน่าย: 10 มกราคม 2018  สังกัด: แบรนด์นิวมิวสิก  รูปแบบ: ซีดี, ดิจิทัลดาวน์โหลด, สตรีมมิง รายชื่อเพลง "Diamond Girl" (다이아몬드걸)  "Errday"  "Perfectly Perfect" (완벽하게 완벽해)  "Rush On You" (딱 기다려줘)  "Lips"  "Diamond Girl" (Inst.) (CD only)  | 3 | — |  KOR: 46,982+ |
ผลงานเพลง > ซิงเกิล

| ชื่อ | ปี | ตำแหน่งชาร์ตสูงสุด> KOR  | ตำแหน่งชาร์ตสูงสุด> KOR Hot | ยอดขาย | อัลบั้ม |  |
| --- | --- | --- | --- | --- | --- | --- |
| "Good Day" | 2017 | 60 | — |  KOR: 30,981+ | Unmix |  |
| "I'm the One" | 2017 | 55 | — |  KOR: 25,501+ | Unmix |  |
| "Diamond Girl" | 2018 | — | — | — | Match Up |  |
| "Gone Cold" | 2018 | — | — | — | Rematch |  |
| "Love Me Now" | 2018 | — | — | — | Rematch |  |
| "Ya Ya Ya" | 2018 | — | — | — | More Than Ever |  |
| "Checkmate" | 2018 | — | — | — | More Than Ever |  |
| "Knock Knock (TAK Remix)" | 2018 | — | — | — | One More |  |
| "You Look So Different" | 2018 | — | — | — | One More |  |
"—" หมายถึง ซิงเกิลนั้นไม่ติดชาร์ตหรือไม่ได้เผยแพร่ในภูมิภาคนั้น
ผลงานเพลง > ร้องนำ

| ชื่อ | ปี | ตำแหน่งชาร์ตสูงสุด> KOR | ตำแหน่งชาร์ตสูงสุด> KOR Hot | ยอดขาย | อัลบั้ม |  |
| --- | --- | --- | --- | --- | --- | --- |
| "LOVE IT LIVE IT" | 2018 | — | — | — | YDPP PROJECT`LOVE IT LIVE IT` |  |
"—" หมายถึง เพลงนั้นไม่ติดชาร์ตหรือไม่ได้เผยแพร่ในภูมิภาคนั้น
ผลงานเพลง > ทำงานร่วมกัน

| ชื่อ | ปี | ตำแหน่งชาร์ตสูงสุด> KOR | ตำแหน่งชาร์ตสูงสุด> KOR Hot | ยอดขาย | อัลบั้ม |  |
| --- | --- | --- | --- | --- | --- | --- |
| "Baby Can I" (너가 필요한 것 같아)  (with Bumkey, Chancellor, Sanchez, Taewan, and Yang Da-il) | 2017 | — | — | — | Brandnew Year 2017  'Brandnew Season' |  |
| "Sweater" (스웨터)  {with Bumkey, Taewan, Kang Min-hee, Yang Da-il, and Vincent Blue) | 2018 | — | — | — | Brandnew Year 2018  'Brandnew 7' |  |
| "So Special" (스웨터)  {with Boombastic) | 2019 | — | — | — | ซิงเกิลไม่มีอัลบั้ม |  |
"—" หมายถึง เพลงนั้นไม่ติดชาร์ตหรือไม่ได้เผยแพร่ในภูมิภาคนั้น
ผลงานเพลง > เพลงอื่น ๆ ที่ติดชาร์ต

| ชื่อ | ปี | ตำแหน่งชาร์ตสูงสุด> KOR  | ตำแหน่งชาร์ตสูงสุด> KOR Hot | ยอดขาย | อัลบั้ม |  |
| --- | --- | --- | --- | --- | --- | --- |
| "I Just Do" | 2017 | 99 | — |  KOR: 20,088+ | Unmix |  |
"—" หมายถึง เพลงนั้นไม่ติดชาร์ตหรือไม่ได้เผยแพร่ในภูมิภาคนั้น
ผลงานเพลง > มิวสิกวิดีโอ

| ปี | ชื่อ | อัลบั้ม | ผู้กำกับ |
| --- | --- | --- | --- |
| 2017 | "I'm the One" | Unmix | Digipedi |
| 2018 | "Diamond Girl" (다이아몬드걸) | Match Up | Digipedi |
| 2018 | "LOVE IT LIVE IT" | YDPP PROJECT `LOVE IT LIVE IT` | Han Sa Min (Dextor-Lab) |
| 2018 | "Gone Cold" (식어버린 온도) | Rematch | Vikings League |
| 2018 | "YA YA YA" | MORE THAN EVER | Wooje Kim (ETUI Collective) |
| 2018 | "CHECKMATE" | MORE THAN EVER | Vikings League |
รางวัลและเสนอชื่อ

| พิธีมอบรางวัล | ปี | ประเภท | เสนอชื่อ/ผลงาน | ผล |
| --- | --- | --- | --- | --- |
| Gaon Chart Music Awards | 2018 | New Artist of the Year (Album) | UNMIX | เสนอชื่อเข้าชิง |
| Golden Disc Awards | 2018 | New Artist of the Year | เอ็มเอ็กซ์เอ็ม | เสนอชื่อเข้าชิง |
| Golden Disc Awards | 2018 | Global Popularity Award | เอ็มเอ็กซ์เอ็ม | เสนอชื่อเข้าชิง |
| Melon Music Awards | 2017 | Best New Artist | เอ็มเอ็กซ์เอ็ม | เสนอชื่อเข้าชิง |
| โซลมิวสิกอะวอดส์ | 2018 | New Artist Award | เอ็มเอ็กซ์เอ็ม | เสนอชื่อเข้าชิง |
| โซลมิวสิกอะวอดส์ | 2018 | Popularity Award | เอ็มเอ็กซ์เอ็ม | เสนอชื่อเข้าชิง |
| โซลมิวสิกอะวอดส์ | 2018 | Hallyu Special Award | เอ็มเอ็กซ์เอ็ม | เสนอชื่อเข้าชิง |
แนวโน้มสู่ส่วนกลาง

สำหรับความหมายอื่น ดูที่ ค่าเฉลี่ย (แก้ความกำกวม)
ในทางสถิติศาสตร์ แนวโน้มสู่ส่วนกลาง (อังกฤษ: central tendency) หรือ การวัดแนวโน้มสู่ส่วนกลาง (อังกฤษ: measure of central tendency) เป็นค่ากลางหรือค่าทั่วไปสำหรับการแจกแจงความน่าจะเป็น อาจจะเรียกได้ว่าเป็นจุดศูนย์กลาง หรือ ตำแหน่งของการกระจาย โดยทั่ว ๆ ไป การวัดแนวโน้มสู่ส่วนกลางมักจะถูกเรียกว่า ค่าเฉลี่ย คำว่าแนวโน้มสู่ส่วนกลางถูกใช้ครั้งแแรกในคริสตทศวรรศที่ 1920
วิธีการวัดแนวโน้มสู่ส่วนกลางที่ใช้กันบ่อย ๆ มี มัชฌิมเลขคณิต (arithmetic mean) มัธยฐาน (median) และ ฐานนิยม (mode) แนวโน้มสู่ส่วนกลางสามารถคำนวณเพื่อหาค่าของเซ็ตจำกัด หรือเพื่อใช้ในการกระจายทางทฤษฎี ได้แก่ การแจกแจงปรกติ บางครั้งผู้เขียนจะใช้แนวโน้มสู่ส่วนกลางให้หมายถึง "แนวโน้มของข้อมูลเชิงปริมาณที่จะรวมอยู่รอบค่ากลางบางค่า"
แนวโน้มสู่ส่วนกลางของการกระจายมักจะตรงข้ามกับกับการกระจายตัว (dispersion) หรือความแปรปรวน (variability) การกระจายตัวและแนวโน้มสู่ส่วนกลางมักเป็นคุณสมบัติลักษณะของการกระจาย  การวิเคราะห์อาจตัดสินว่าข้อมูลมีแนวโน้มสู่ส่วนกลางมากหรือน้อยตามการกระจายตัว
การวัด

การวัดต่อไปนี้อาจนำไปใช้กับข้อมูลที่เป็นหนึ่งมิติ ขึ้นอยู่กับสถานการณ์อาจเหมาะสมที่จะแปลงข้อมูลก่อนที่จะคำนวณแนวโน้มสู่ส่วนกลาง ตัวอย่างเช่น การกำลังสองหรือการลอการิทึม การเปลี่ยนแปลงจะเหมาะสมหรือไม่และควรเป็นแบบใด ขึ้นอยู่กับข้อมูลที่กำลังวิเคราะห์เป็นอย่างมาก
ความสัมพันธ์ระหว่าง มัชฌิม มัธยฐาน กับฐานนิยม

สำหรับข้อมูลที่มีฐานนิยมเพียงค่าเดียว จะได้ความสัมพันธ์ด้านล่าง
เมื่อ μ คือมัชฌิมเลขคณิต ν คือมัธยฐาน θ คือฐานนิยม และ σ คือส่วนเบี่ยงเบนมาตรฐาน
ดูเพิ่ม

โมเมนต์จากศูนย์กลาง
ค่าคาดหมาย
พารามิเตอร์บ่งตำแหน่ง
แบด แบด บอย (ประติมากรรม)

| แบด แบด บอย |
| --- | --- |

สื่อ: คอนกรีต
สถานที่: Jätkäsaari เฮลซิงกิ ฟินแลนด์
พิกัด: 60°9′20.92″N 24°55′14.48″E﻿ / ﻿60.1558111°N 24.9206889°E﻿ / 60.1558111; 24.9206889
แบด แบด บอย (อังกฤษ: Bad Bad Boy) เป็นประติมากรรมคอนกรีตในย่าน Jätkäsaari เฮลซิงกิ ประเทศฟินแลดน์ ผลงานโดยประติมากร Tommi Toija แสดงรูปของเด็กชายเปลือยกำลังยืนปัสสาวะ ประติมากรรมมีความสูง 8.5 เมตร (28 ฟุต) และหนักครึ่งตัน น้ำที่ไหลผ่านภายในประติมากรรมจะได้รับการอุ่นให้ร้อน ทำให้เด็กชายยังสามารถปัสสาวะออกมาแม้ในฤดูหนาว ประติมากรรมสร้างขึ้นจากการพ่นสีใส่โครงเหล็กกล้า และทำขึ้นที่สตูดิโอในประเทศสวีเดน
เอ็มทีวีวิดีโอมิวสิกอะวอดส์ 2009

เอ็มทีวีวิดีโอมิวสิกอะวอดส์ 2009 (อังกฤษ: 2009 MTV Video Music Awards) จัดขึ้นที่ เรดิโอซิตี้มิวสิกฮอลล์ ในนครนิวยอร์ก วิดีโอที่ได้รับเสนอชื่อเข้ารับรางวัลได้ประกาศชื่อไปเมื่อวันที่ 4 สิงหาคม พ.ศ. 2552 โดยผู้ที่มีรางวัลเสนอชื่อเข้ารับรางวัลมากที่สุดคือ บียอนเซ่ และเลดี้ กาก้า ด้วยการเสนอชื่อเข้ารับรางวัลถึง 9 รางวัลด้วยกันทั้งคู่ ตามมาด้วยบริตนีย์ สเปียรส์ ด้วยการเสนอชื่อ 7 รางวัล และโคลด์เพลย์, เอ็มมิเน็ม, คอนเย เวสต์ ได้รับเสนอชื่อ 4 รางวัลด้วยกันทั้งหมด
วิดีโอได้รับเสนอชื่อเข้ารับรางวัล

วิดีโอที่ชนะจะมีชื่อเป็นตัวหนา
วิดีโอได้รับเสนอชื่อเข้ารับรางวัล > วิดีโอแห่งปี

Beyoncé — "Single Ladies (Put a Ring on It)"
Eminem — "We Made You"
Lady Gaga — "Poker Face"
Britney Spears — "Womanizer"
Kanye West — "Love Lockdown"
วิดีโอได้รับเสนอชื่อเข้ารับรางวัล > วิดีโอชายยอดเยี่ยม

Eminem — "We Made You"
Jay-Z — "D.O.A. (Death of Auto-Tune)"
Ne-Yo — "Miss Independent"
T.I. (featuring Rihanna) — "Live Your Life"
Kanye West — "Love Lockdown"
วิดีโอได้รับเสนอชื่อเข้ารับรางวัล > วิดีโอหญิงยอดเยี่ยม

Beyoncé — "Single Ladies (Put a Ring on It)"
Kelly Clarkson — "My Life Would Suck Without You"
Lady Gaga — "Poker Face"
Katy Perry — "Hot N Cold"
Pink — "So What"
Taylor Swift — "You Belong with Me"
วิดีโอได้รับเสนอชื่อเข้ารับรางวัล > ศิลปินใหม่ยอดเยี่ยม

3OH!3 — "Don't Trust Me"
Drake — "Best I Ever Had"
Kid Cudi — "Day 'n' Nite"
Lady Gaga — "Poker Face"
Asher Roth — "I Love College"
วิดีโอได้รับเสนอชื่อเข้ารับรางวัล > วิดีโอป็อปยอดเยี่ยม

Beyoncé — "Single Ladies (Put a Ring on It)"
Cobra Starship (featuring Leighton Meester) — "Good Girls Go Bad"
Lady Gaga — "Poker Face"
Britney Spears — "Womanizer"
Wisin & Yandel — "Abusadora"
วิดีโอได้รับเสนอชื่อเข้ารับรางวัล > วิดีโอร็อกยอดเยี่ยม

Coldplay — "Viva la Vida"
Fall Out Boy — "I Don't Care"
Green Day — "21 Guns"
Kings of Leon — "Use Somebody"
Paramore — "Decode"
วิดีโอได้รับเสนอชื่อเข้ารับรางวัล > วิดีโอฮิปฮอปยอดเยี่ยม

Eminem — "We Made You"
Flo Rida — "Right Round"
Jay-Z — "D.O.A. (Death of Auto-Tune)"
Asher Roth — "I Love College"
Kanye West — "Love Lockdown"
วิดีโอได้รับเสนอชื่อเข้ารับรางวัล > ที่โดดเด่นไม่เหมือนใคร

Anjulie — "Boom"
Bat for Lashes — "Daniel"
Chairlift — "Evident Utensil"
Cold War Kids — "I've Seen Enough"
Death Cab for Cutie — "Grapevine Fires"
Gnarls Barkley — "Who's Gonna Save My Soul"
Major Lazer — "Hold the Line"
Matt and Kim — "Lessons Learned"
Passion Pit — "The Reeling"
Yeah Yeah Yeahs — "Heads Will Roll"
วิดีโอได้รับเสนอชื่อเข้ารับรางวัล > วิดีโอที่กำกับยอดเยี่ยม

Beyoncé — "Single Ladies (Put a Ring on It)" (Director: Jake Nava)
Cobra Starship (featuring Leighton Meester) — "Good Girls Go Bad" (Director: Kai Regan)
Green Day — "21 Guns" (Director: Marc Webb)
Lady Gaga — "Paparazzi" (Director: Jonas Åkerlund)
Britney Spears — "Circus" (Director: Francis Lawrence)
วิดีโอได้รับเสนอชื่อเข้ารับรางวัล > วิดีโอที่มีการออกแบบท่าเต้นยอดเยี่ยม

Beyoncé — "Single Ladies (Put a Ring on It)" (Choreographers: Frank Gatson and JaQuel Knight)
Ciara (featuring Justin Timberlake) — "Love Sex Magic" (Choreographers: Jamaica Craft and "Marty")
Kristinia DeBarge — "Goodbye" (Choreographer: Jamaica Craft)
A.R. Rahman and the Pussycat Dolls (featuring Nicole Scherzinger) — "Jai Ho! (You Are My Destiny)" (Choreographers: Robin Antin and Mikey Minden)
Britney Spears — "Circus" (Choreographer: Andre Fuentes)
วิดีโอได้รับเสนอชื่อเข้ารับรางวัล > วิดีโอที่มีเทคนิคพิเศษยอดเยี่ยม

Beyoncé — "Single Ladies (Put a Ring on It)" (Special Effects: VFX Effects and Louis Mackall V)
Eminem — "We Made You" (Special Effects: Ingenuity Engine)
Gnarls Barkley — "Who's Gonna Save My Soul" (Special Effects: Gradient Effects and Image Metrics)
Lady Gaga — "Paparazzi" (Special Effects: Chimney Pot)
Kanye West (featuring Mr Hudson) — "Paranoid" (Special Effects: Wizardflex and Ghost Town Media)
วิดีโอได้รับเสนอชื่อเข้ารับรางวัล > วิดีโอที่มีการกำกับศิลป์ยอดเยี่ยม

Beyoncé — "Single Ladies (Put a Ring on It)" (Art Director: Niamh Byrne)
Coldplay — "Viva la Vida" (Art Director: Gregory de Maria)
Gnarls Barkley — "Who's Gonna Save My Soul" (Art Director: Zach Matthews)
Lady Gaga — "Paparazzi" (Art Director: Jason Hamilton)
Britney Spears — "Circus" (Art Directors: Laura Fox and Charles Varga)
วิดีโอได้รับเสนอชื่อเข้ารับรางวัล > วิดีโอที่มีการตัดต่อยอดเยี่ยม

Beyoncé — "Single Ladies (Put a Ring on It)" (Editor: Jarrett Fijal)
Coldplay — "Viva la Vida" (Editor: Hype Williams)
Miley Cyrus — "7 Things" (Editor: Jarrett Fijal)
Lady Gaga — "Paparazzi" (Editors: Danny Tull and Jonas Åkerlund)
Britney Spears — "Circus" (Editor: Jarrett Fijal)
วิดีโอได้รับเสนอชื่อเข้ารับรางวัล > วิดีโอที่มีการกำกับภาพยอดเยี่ยม

Beyoncé — "Single Ladies (Put a Ring on It)" (Director of Photography: Jim Fealy)
Coldplay — "Viva la Vida" (Director of Photography: John Perez)
Green Day — "21 Guns" (Director of Photography: Jonathan Sela)
Lady Gaga — "Paparazzi" (Director of Photography: Eric Broms)
Britney Spears — "Circus" (Director of Photography: Thomas Kloss)
วิดีโอได้รับเสนอชื่อเข้ารับรางวัล > วิดีโอยอดเยี่ยม (ที่ควรจะได้รางวัลสักรางวัล)

Beastie Boys — "Sabotage"
Björk — "Human Behaviour"
Dr. Dre — "Nuthin' but a "G" Thang"
Foo Fighters — "Everlong"
George Michael — "Freedom! '90"
OK Go — "Here It Goes Again"
Tom Petty and the Heartbreakers — "Into the Great Wide Open"
Radiohead — "Karma Police"
David Lee Roth — "California Girls"
U2 — "Where the Streets Have No Name"
วิดีโอได้รับเสนอชื่อเข้ารับรางวัล > วิดีโอยอดเยี่ยมจากโครงการเป๊ปซี่ร็อกแบนด์

Blaq Star — "Shining Star"
Nerds in Disguise — "My Own Worst Enemy"
One (Wo)Man Band — "Bad Reputation"
The Sleezy Treezy — "Here It Goes Again"
Synopsis — "The Kill"
วิดีโอได้รับเสนอชื่อเข้ารับรางวัล > ศิลปินจากเมืองนิวยอร์กที่ได้แจ้งเกิด

This is one of eight MTV Local Music Contests associated with the VMAs. The following have received nominations for "Best Breakout New York City Artist Award":
MeTalkPretty
Red Directors
The Shells
การแสดง

บียอนเซ่ - "Sweet Dreams และ Single Ladies (Put a ring on it)"
กรีนเดย์
เจย์-ซี
เลดี้ กาก้า -"Poker Face (hook)" และ Paparazzi
มิวส์ - "Uprising"
พิงก์
เทย์เลอร์ สวิฟต์ - "You Belong with Me"
เจเน็ต แจ็กสัน
ผู้นำเสนอ

เคที่ เพอร์รี
แชส ครอว์ฟอร์ด
นี-โย
แหล่งข้อมูลอื่น

Official VMA 2009 site เก็บถาวร 2015-02-12 ที่ เวย์แบ็กแมชชีน
แถวคอย

บทความนี้เกี่ยวกับโครงสร้างข้อมูล สำหรับความหมายอื่น ดูที่ คิว
| แถวคอย |
| --- | --- |
ลักษณะการเข้าก่อนออกก่อนของแถวคอย
ความสำคัญของลำดับ: FIFO (First In First Out)
การซ้ำกันของสมาชิก: อนุญาตให้ซ้ำกันได้
เวลาที่ใช้ในการเข้าถึง: ENQUEUE/DEQUEUE
โครงสร้างที่นำไปใช้: แถวคอยสองหน้า, แถวคอยลำดับความสำคัญ
แถวคอย หรือ คิว (อังกฤษ: queue) เป็นแบบชนิดข้อมูลนามธรรมที่มีลักษณะการเรียงลำดับข้อมูล การดำเนินการในแถวคอยจะแบ่งเป็น การเพิ่มข้อมูลไปที่ส่วนหลังสุดของแถวคอย และการดึงข้อมูลออกจากส่วนหน้าสุดของแถวคอย เข้าออกในลักษณะการเข้าก่อนออกก่อน (First In First Out: FIFO) ในโครงสร้างข้อมูลลักษณะเข้าก่อนออกก่อนนี้ ข้อมูลแรกสุดที่ถูกเพิ่มเข้าไปในแถวคอยจะเป็นข้อมูลแรกที่ถูกดึงออก ซึ่งก็เท่ากับว่า ความจำเป็นที่ว่า เมื่อมีข้อมูลหนึ่งถูกเพิ่มเข้ามาแล้ว ข้อมูลที่ถูกเพิ่มก่อนหน้านี้ทั้งหมดจะต้องถูกดึงออกก่อนที่ข้อมูลใหม่จะถูกใช้งาน คล้ายกับการเข้าแถวซื้อของในชีวิตประจำวัน
แถวคอยจัดเป็นวิธีการจัดการเข้า-ออกของข้อมูลอีกแบบหนึ่ง เป็นโครงสร้างข้อมูลที่นำมาใช้ในการทำงานของโปรแกรมคอมพิวเตอร์หลายประการ อาทิแถวคอยในการทำงานของเครือข่าย การออกแบบการทำงานระบบท่อ (pipeline) เป็นต้น
จุดเด่น

แถวคอยสามารถจัดการการเข้า-ออกของข้อมูล ใช้เก็บข้อมูลที่ต้องการจัดเรียงเป็นระบบ โดยพิจารณาข้อมูลตามลำดับ ในทำนองใครถึงก่อนมีสิทธิ์ได้ใช้ก่อน จึงใช้ในการเรียงลำดับในการแบ่งปันทรัพยากรที่มีอยู่จำกัดในการทำงาน เช่น การรอการทำงานของเครื่องพิมพ์ในสำนักงาน เป็นต้น
บริการที่มักจะมี

เอาข้อมูลใหม่เข้าท้ายแถว (enqueue)
เอาข้อมูลออกจากหัวแถว (dequeue)
ดูข้อมูลที่อยู่หัวแถว (peek)
ทำแถวคอยว่าง และตรวจสอบความว่างของแถว (empty)
ความเร็วที่ใช้ในการทำงาน

การทำงานของแถวคอย ไม่จำเป็นต้องไล่พิจารณาสมาชิกทุกตัว เป็นเพียงแต่การพิจารณาข้อมูลที่เข้าแรกสุดออกจากแถว และเอาข้อมูลใหม่เข้าท้ายแถว การทำงานของแถวคอยจึงมีความเร็วคงที่ (O (1))
วิธีการสร้าง

แถวคอยสามารถสร้างขึ้นด้วยแถวลำดับประกอบกับจำนวนเต็ม ที่เก็บดัชนีของหัวแถวและท้ายแถวสองตัว หรือใช้ รายการโยงสองชั้นวน(circular doubly linked list)
วิธีการสร้าง > แถวคอยแถวลำดับ

สำหรับการใช้แถวลำดับในการทำแถวคอยนั้น (array queue) ตอนเริ่มต้นเราจะให้ดัชนีของหัวแถวและท้ายแถวชี้ที่ศูนย์ เมื่อเข้าแถว (enqueue) ก็จะเก็บข้อมูลตรงดัชนีท้าย พร้อมทั้งเพิ่มค่าดัชนีท้ายแถวขึ้นหนึ่ง (increment) ในทางตรงกันข้ามหากเอาข้อมูลตัวแรกออกจากแถว (dequeue) ก็คืนค่าสมาชิกตัวที่ดัชนีหัวแถวชี้อยู่พร้อมทั้งเพิ่มค่าดัชนีหัวแถวไปอีกหนึ่ง (decrement) หากดัชนีหัวแถวไล่ทับดัชนีท้ายแถวแสดงว่า แถวคอยนั้นว่าง (empty queue) ไม่ควรออกจากแถวอีกเพราะจะทำให้การทำงานรวนได้ (ควรตรวจสอบก่อนออกจากแถว)
เนื่องจากแถวลำดับมีขนาดจำกัดในบางครั้งอาจมีการทำแถวคอยวนรอบ (circular array queue) กล่าวคือบางครั้งแถวคอยอาจมีการเข้าแถวและออกจากแถวสลับกัน ทำให้ดัชนีหัวแถวเลื่อนๆออกไปจนจะตกขอบขวาของแถวลำดับ ทำให้มีเนื้อที่ของแถวลำดับด้านหน้าเหลือไม่ได้ใช้ จึงมีการวนเอาหางแถวมาแทนส่วนหน้าของแถวลำดับ กล่าวคือเมื่อท้ายแถวตกขอบขวาของแถวลำดับ ก็จะมีการเริ่มดัชนีท้ายแถวที่ศูนย์ใหม่และต่อท้ายคิวมาเรื่อยๆ ข้อด้อยของวิธีนี้คือ เมื่อท้ายแถวมาทับหัวแถวอีกครั้งจะตีความไม่ได้ว่าข้อมูลเต็มแถวลำดับหรือว่างกันแน่ จึงอาจใช้ตัวแปรขนาด (size) หรือตัวแปรอื่นๆช่วยในการบอกว่าแถวคอยว่างหรือไม่